CELEX: 32017R1952
Language: fi
Date: 2017-10-25 00:00:00
Title: Euroopan parlamentin ja neuvoston asetus (EU) 2017/1952, annettu 25 päivänä lokakuuta 2017, Euroopan parlamentin ja neuvoston asetusten (EY) N:o 2888/2000 ja (EY) N:o 685/2001 sekä neuvoston asetuksen (ETY) N:o 1101/89 kumoamisesta (ETA:n kannalta merkityksellinen teksti. )

31.10.2017   
            
            
               FI
            
            
               Euroopan unionin virallinen lehti
            
            
               L 284/12
            
         EUROOPAN PARLAMENTIN JA NEUVOSTON ASETUS (EU) 2017/1952,
   annettu 25 päivänä lokakuuta 2017,
   Euroopan parlamentin ja neuvoston asetusten (EY) N:o 2888/2000 ja (EY) N:o 685/2001 sekä neuvoston asetuksen (ETY) N:o 1101/89 kumoamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 91 artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat tavallista lainsäätämisjärjestystä (2),
   sekä katsovat seuraavaa:
   
               (1)
            
            
               Euroopan parlamentti, neuvosto ja komissio ovat vahvistaneet yhteisen sitoumuksensa lainsäädännön ajantasaistamiseksi ja yksinkertaistamiseksi paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (3).
            
         
               (2)
            
            
               Unionin säännöstöä on sen järjestelemiseksi ja siihen sisältyvien säännösten määrän vähentämiseksi tarpeen tarkastella säännöllisesti, jolloin yksilöidään vanhentunut lainsäädäntö. Vanhentuneen lainsäädännön kumoaminen auttaa pitämään lainsäädäntökehyksen avoimena ja selkeänä sekä tekee sen soveltamisen helpommaksi jäsenvaltioille ja asianomaisille sidosryhmille, tässä tapauksessa sisävesiliikenteelle sekä maanteiden tavarakuljetusaloille.
            
         
               (3)
            
            
               Vuonna 1989 neuvosto antoi asetuksen (ETY) N:o 1101/89 (4). Kymmenen vuotta myöhemmin neuvosto antoi asetuksen (EY) N:o 718/1999 (5) sen varmistamiseksi, että sisävesiliikenteen alalla oli edelleen käytettävissä asianmukaiset välineet, ja laivaston kapasiteetin hallinnoimiseksi. Asetuksella (EY) N:o 718/1999 on sama soveltamisala kuin asetuksella (ETY) N:o 1101/89, mutta sillä ei kumota kyseistä asetusta.
            
         
               (4)
            
            
               Rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen (6) 8 artiklan 6 kohdan mukaisesti kaikki neuvoston direktiivissä 96/53/EY (7) säädettyjen teknisten normien mukaiset ajoneuvot on vapautettu kiintiö- ja lupajärjestelystä 1 päivästä tammikuuta 2005. Euroopan parlamentin ja neuvoston asetus (EY) N:o 2888/2000 (8), joka koskee Sveitsin alueella liikkuville raskaille tavarankuljetusajoneuvoille myönnettävien lupien jakamista, olisi sen vuoksi katsottava vanhentuneeksi.
            
         
               (5)
            
            
               Bulgarian tasavallan ja Romanian liityttyä unioniin 1 päivänä tammikuuta 2007 Euroopan parlamentin ja neuvoston asetuksesta (EY) N:o 685/2001 (9) on tullut tarpeeton, koska kyseisiltä jäsenvaltioilta ei enää edellytetä maanteiden tavaraliikenteen harjoittamista ja yhdistettyjen kuljetusten edistämistä koskevaa lupaa.
            
         
               (6)
            
            
               Asetukset (ETY) N:o 1101/89, (EY) N:o 2888/2000 ja (EY) N:o 685/2001 olisi sen vuoksi kumottava,
            
         OVAT HYVÄKSYNEET TÄMÄN ASETUKSEN:
   1 artikla
   Kumotaan asetukset (ETY) N:o 1101/89, (EY) N:o 2888/2000 ja (EY) N:o 685/2001.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 25 päivänä lokakuuta 2017.
      
         
            Euroopan parlamentin puolesta
         
         
            Puhemies
         
         A. TAJANI
      
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  EUVL C 209, 30.6.2017, s. 58.
   
      (2)  Euroopan parlamentin kanta, vahvistettu 12. syyskuuta 2017 (ei vielä julkaistu virallisessa lehdessä), ja neuvoston päätös, tehty 9. lokakuuta 2017.
   
      (3)  EUVL L 123, 12.5.2016, s. 1.
   
      (4)  Neuvoston asetus (ETY) N:o 1101/89, annettu 27 päivänä huhtikuuta 1989, sisävesiliikenteen rakenteellisista parannuksista (EYVL L 116, 28.4.1989, s. 25).
   
      (5)  Neuvoston asetus (EY) N:o 718/1999, annettu 29 päivänä maaliskuuta 1999, yhteisön sisävesiliikenteen aluskapasiteettia koskevista toimintalinjoista sisävesiliikenteen edistämiseksi (EYVL L 90, 2.4.1999, s. 1).
   
      (6)  EYVL L 114, 30.4.2002, s. 91.
   
      (7)  Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59).
   
      (8)  Euroopan parlamentin ja neuvoston asetus (EY) N:o 2888/2000, annettu 18 päivänä joulukuuta 2000, Sveitsin alueella liikkuville raskaille tavarankuljetusajoneuvoille myönnettävien lupien jakamisesta (EYVL L 336, 30.12.2000, s. 9).
   
      (9)  Euroopan parlamentin ja neuvoston asetus (EY) N:o 685/2001, annettu 4 päivänä huhtikuuta 2001, tietyistä maanteiden tavaraliikenteen ehdoista ja yhdistettyjen kuljetusten edistämisestä Euroopan yhteisön ja Bulgarian tasavallan sekä Euroopan yhteisön ja Romanian välillä tehtyjen sopimusten nojalla saatujen lupien jakamisesta jäsenvaltioiden kesken (EYVL L 108, 18.4.2001, s. 1).